Official Journal L 346 , 15/12/1988 P. 0012 - 0013

Finnish special edition: Chapter 3 Volume 28 P. 0010

Swedish special edition: Chapter 3 Volume 28 P. 0010



Ir-Regolament tal-Kunsill (KEE) Nru 3880/88 tat-12 ta' Diċembru 1988 li jemenda r-Regolament (KEE) Nru 2262/84 li jipprovdi miżuri speċjali dwar iż-żejt taż-żebbuġa IL-KUNSILL TAL-KOMUNITAJIET EWROPEJ, Wara li kkunsidraw it- Trattat li jwaqqaf il-Komunità Ekonomika Ewropea, u b'mod partikolari Artikolu 43 tiegħu, Wara li kkunsidraw il-proposta mill-Kummissjoni [1], Wara li kkunsidraw l-opinjoni tal-Parlament Ewropew [2], Billi, skond Artikolu 1(1) tar-Regolament (KEE) Nru 2262/84 [3], kif l-aħħar emendat bir-Regolament (KEE) Nru 3462/87 [4], l-Istati Membri produtturi għandhom iwaqqfu aġenziji bil-għan li jagħmlu ta' ċerti verifiki u dmirijiet in konnessjoni ma’ l-iskema tal-għajnuna tal-produzzjoni taż-żejt taż-żebbuġa; billi, skond Artikolu 1(5) tal-imsemmi Regolament, il-Kunsill għandu jadotta, qabel l-1 ta' Jannar 1989, il-metodu għall-iffinanzjar tan-nefqa tal-aġenziji sa mis-sena tas-suq 1989/90; Billi, waqt li jittieħed kont tar-rwol importanti li dawn il-korpi jistgħu jwettqu biex jiżguraw li l-faċilitajiet ta' għajnuna għall-produzzjoni jiġu applikati b'mod korrett u b'mod uniformi, għandha tingħata attenzjoni partikolari għall-metodu tal-iffinanzjar tan-nefqa attwali tagħhom li tippermettilhom li joperaw b'mod tajjeb u effiċjenti fil-qafas tal-awtonomija amministrattiva li għalih jipprovdu r-regoli konċernati: billi dak il-għan jista’ jintlaħaq permezz ta' metodu li jikkombina l-iffinanzjar tal-Komunità ma’ dak tal-Istat Membru; Billi l-aġenziji fl-erba’ Stati Membri produtturi konċernati m'humix f'sitwazzjoni identika; billi d-diffikultajiet amnministrattivi u legali rriżultaw f'dewmien fit-twaqqif u/jew fl-operat tal-aġenziji f'ċerti Stati Membri; billi dawk l-Istati Membri m'għamlux użu effettiv tal-ammonti massimi li kienu maħsuba għalihom matul il-fażi tal-bidu meta n-nefqa kienet titħallas kollha kemm hi mill-Komunità; billi l-perijodu koprut bl-imsemmija fażi għandu għalhekk jiġġedded b'sena waħda mingħajr ma jiżdiedu l-ammonti massimi ġia’ allokati taħt ir-regoli eżistenti, ADDOTTAW DAN IR-REGOLAMENT: Artikolu 1 Artikolu 1(5) tar-Regolament (KEE) Nru 2262/84 qiegħed b'dan jiġi mibdul b'dan li ġej: "5. Matul perijodu ta' ħames snin mill-1 ta' Novembru 1984, il-persentaġġi li ġejjin tal-ispiża attwali tal-aġenzija għandhom ikunu mħallsa mill-estimi ġenerali tal-Komunitajiet Ewropej: - fil-każ tal-Italja, 100 % għall-ewwel tliet snin, sa massimu ta' 14-il miljun Ecu, u 50 % għar-raba’ u l-ħames sena, - fil-każ tal- Greċja, 100 % sa massimu ta' 7 miljun Ecu. Matul perijodu ta'tliet snin mill-1 ta' Novembru 1989, 50 % tan-nefqa attwali tal-aġenziji Taljani u Griegi għandhom ikunu mħallsa mill-estimi ġenerali tal-Komunitajiet Ewropej: Fil-każ ta' Spanja u l-Portugall, 100 % tan-nefqa attwali ta' aġenzija matul il-perijodu mill-1 ta' Marzu 1986 sal-31 ta' Ottubru 1990 għandha tkun koperta mill-estimi ġenerali tal-Komunitajiet Ewropej sa massimu ta' Ecu 9300000 għal Spanja u Ecu 4700000 għall-Portugall. Matul il-perijodu mill-1 ta' Novembru 1990 sal-31 ta' Ottubru 1992, 50 % tan-nefqa in kwistjoni għandha tkun koperta mill-imsemmija estimi. L-Istati Membri jistgħu, taħt kondizzjonijiet li għandhom jiġu stabbiliti skond il-proċedura li jaħseb għaliha Artikolu 38 tar-Regolament Nru 136/66/KEE, ikopru parti mill-ispiża li għandha titħallas minnhom billi jsir tnaqqis mill-għajnuna mogħtija mill-Komunità għaż-żejt taż-żebbuġ. Il-Kunsill, jaġixxi b'maġġoranza kwalifikata fuq proposta mill-Kummissjoni, għandu jaddotta sa l-1 ta' Jannar 1992 il-metodu għall-iffinanzjar tan-nefqa in kwistjoni mis-sena tas-suq 1992/93." Artikolu 2 Dan ir-Regolament għandu jidħol fis-seħħ fil-jum tal-publikazzjoni tiegħu fil-Ġurnal Uffiċċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-12 ta' Diċembru 1988. Għall-Kunsill Il-President Y. Pottakis [1] ĠU C 258, tal-5.10.1988, p. 5. [2] Opinjoni mogħtija fit-18 ta' Novembru 1988 (s'issa mhux ippubblikata fil-Ġurnal Uffiċjali). [3] ĠU L 208, tat-3.8.1984, p. 11. [4] ĠU L 329, tal-20.11.1987, p. 2. --------------------------------------------------